GiliGold/VAD_KnessetCorpus huggingface dataset:
אורנה ברביבאי: בסעיף 2(א)(4) יתווסף סעיף קטן (ו): "בתקופה האמורה בסעיף קטן (ה), תצטרך הממשלה להציג בפני ועדת החוץ והביטחון אמצעים וולונטריים חלופיים לשימוש בכלי השירות, שיובאו להצבעתה".
אורנה ברביבאי: בסעיף 2(א)(4) יתווסף סעיף קטן (ו): "בתקופה האמורה בסעיף קטן (ה), תצטרך הממשלה להציג בפני ועדת החוץ והביטחון אמצעים אזרחיים אחרים שיוכלו לשמש כחלופה בכלי השירות, וביניהם שימוש במידע הנמצא בחברות סלולר".
אורנה ברביבאי: עכשיו, כדי לא לדלג לסעיף אחר, עדיין יש לי התייחסויות לסעיף 2.
אורנה ברביבאי: הגיש אותן חבר הכנסת בועז טופורובסקי.
אורנה ברביבאי: בסעיף ההגדרות, תחת פרטי הבקשה - - -
צבי האוזר: רגע, סליחה.
אורנה ברביבאי: יש פה התייחסות להגדרות ואחר כך לסעיף 2.
צבי האוזר: אבל בזה סיימת את?
אורנה ברביבאי: את סעיף 2.
אורנה ברביבאי: אני מציעה פשוט ללכת ברצף על 2.
צבי האוזר: לא, תלכי ברצף לפי הנייר.
אורנה ברביבאי: אין בעיה.
אורנה ברביבאי: אז אני בסעיף 13: סעיף 4(א)(2)(ב) – יימחק.
אורנה ברביבאי: הסתייגות 14: בסעיף 9(א)(2), לאחר המילים "ומחיקתם" יבוא – "מחיקת הפרטים בנוהל כאמור, יבוצע לא יאוחר מ-7 ימים מקבלת המידע".
אורנה ברביבאי: בסעיף 11, לאחר המילים "(בחוק זה – צוות השרים)", יבוא – "ובשיתוף מומחים מהשירות, מתחום הבריאות ומהתחום המשפטי (בחוק זה – צוות המומחים)".
אורנה ברביבאי: בסעיף 12(ב), במקום "14" יבוא "7".
אורנה ברביבאי: בסעיף 14(ג), במקום "60" יבוא "14".
אורנה ברביבאי: בסעיף 6, המילים "לגבי החולה שהבקשה נוגעת אליו ולגבי מי שבא במגע קרוב עם החולה" – יימחקו.
אורנה ברביבאי: בסעיף 22, במקום המילה "שלוש", תבוא המילה "ארבע".
אורנה ברביבאי: בסעיף 22א לאחר המילים "באישור ועדת החוץ והביטחון של הכנסת", יבוא "ובאישור מליאת הכנסת".
אורנה ברביבאי: אני רוצה להמשיך את ההסתייגויות שהגיש חבר הכנסת טופורובסקי.
צבי האוזר: זה בנייר אחר, בבקשה.
אורנה ברביבאי: בסעיף ההגדרות, תחת "פרטי בקשה לקבלת סיוע", ימחק סעיף (2) - מס' הזהות של החולה.
אורנה ברביבאי: בסעיף 2(א)(1) יתווספו לסיפת הסעיף המילים "וכי לא נמצאה כל חלופת סיוע אזרחי אחרת".
אורנה ברביבאי: בסעיף 2(א)(ה), במקום המילים "ושלא תעלה על 21 ימים והממשלה רשאית להאריך את תקופה לתקופות נוספות שלא יעלו על 21 ימים כל אחת", יבוא "ושלא תעלה על 7 ימים והממשלה רשאית להאריך את תקופה לתקופות נוספות שלא יעלו על 7 ימים כל אחת".
אורנה ברביבאי: בסעיף 14(ב) להצעת החוק, לפני המילים "בתום תקופת תוקפו של חוק זה" תבוא המילה "מיד".
אורנה ברביבאי: לאחר סעיף 26, יבוא פרק ו': ביטול ובו סעיף 27 ולשונו: "ככל שתמצא חלופה טכנולוגית אזרחית, העונה על הצורך המפורט בסעיף 2(א) לחוק, חוק זה יבוטל לאלתר ותחולתו תוסר".
אורנה ברביבאי: אחלה הסתייגות.
צבי האוזר: אנחנו נעבור להסתייגויות של מרצ?
אורנה ברביבאי: לא הגענו לרביזיה?
אלי אבידר: את יכולה עכשיו לבקש.
אלי אבידר: תבקשי עכשיו על כל ההצבעות.
אורנה ברביבאי: אני מבקשת רביזיה על כל ההצבעות.
מירי פרנקל-שור: לא, רביזיה על החלטת הוועדה לעניין ההסתייגויות של יש עתיד.
אורנה ברביבאי: שהגשנו.
אורנה ברביבאי: כן, כמובן.
אלעזר שטרן: מישהו מהליכוד קורא את ההסתייגויות של חברת הכנסת שרן השכל?
צבי האוזר: מרצ, ניצן, אתה מתייחס?
אורנה ברביבאי: לא עניתם לי.
צבי האוזר: מה?
אורנה ברביבאי: על בקשת הרביזיה.
מירי פרנקל-שור: אנחנו נקבע דיון רביזיה.
מירי פרנקל-שור: רביזיה - - -
אורנה ברביבאי: שעה לוקחת?
מירי פרנקל-שור: חצי שעה.
מירי פרנקל-שור: אנחנו מניחים שיהיו פה הרבה בקשות לרביזיה.
מירי פרנקל-שור: נקיים דיון לעניין כל הרביזיות.
מירי פרנקל-שור: יהיו הרבה.
אלי אבידר: מירי, על הנושא החדש צריך ללכת, קודם כל, לוועדת הכנסת.
מירי פרנקל-שור: נכון, אבל אני אתייחס לנושא החדש לבקשת היושב-ראש בסיום - - -
אלי אבידר: כן, אבל צריך ללכת לוועדת הכנסת.
אלי אבידר: אני פשוט לא רוצה לעכב את התהליך.
צבי האוזר: אני רק רוצה לסיים.
צבי האוזר: חבר הכנסת סעדי, אתה רצית להתייחס?
אוסאמה סעדי: אדוני היושב-ראש, בשם הרשימה המשותפת, אנחנו מבקשים להצטרף להסתייגויות שהגישו יש עתיד-תל"ם, בועז טופורובסקי וסיעת מרצ, ואני מגיש רשימה בשם כל חברי הכנסת של המשותפת.
אלעזר שטרן: הוא יכול, לא?
מירי פרנקל-שור: בוודאי שכן.
צבי האוזר: זה כמו טופורובסקי.
צבי האוזר: גם טופורובסקי לא חבר ועדה.
אורנה ברביבאי: כל חבר כנסת רשאי.
מירי פרנקל-שור: ואיפה ההסתייגויות?
אוסאמה סעדי: אני מצטרף להסתייגויות שלהם.
אורנה ברביבאי: האוזר, הבנתי שבהיעדרי דיברת בגנותי.
צבי האוזר: אני שמעתי שדיון הסיעה שלכם היה ב-14:30.
אורנה ברביבאי: נכון.
צבי האוזר: ואתם הודעתם ב-14:00 שיש לכם דיון סיעה ב-14:00.
אורנה ברביבאי: אני אמרתי שהישיבה תמה ב-14:00.
אורנה ברביבאי: מותר לי להיערך לישיבת סיעה ב-14:30.
אורנה ברביבאי: אותו דבר בוגי יעלון אמר.
אורנה ברביבאי: אני לא ביקשתי שתאריך מעבר למה שנקבע מראש.
צבי האוזר: אמרתם שאי אפשר לדון בזמן ישיבת סיעה, אבל לא נורא, אנחנו - - -
אורנה ברביבאי: אמרתי שאנחנו רוצים ללכת לישיבת סיעה ומותר לנו להיערך.
צבי האוזר: אני אברר את זה בפרוטוקול.
קריאה: אמרו במפורש שיש ישיבת סיעה ב-14:00.
אורנה ברביבאי: לא, אבל שמעתי שקראת לי שקרנית.
אורנה ברביבאי: אני מציעה לך לחזור בך, האוזר.
צבי האוזר: אני אברר בפרוטוקול מה אמרת - - -
אורנה ברביבאי: אני אשמח.
צבי האוזר: ואז אנחנו נמצה את מה נאמר ומה הוצג.